[{"text_idx": "#000003", "text": "Sarrerak agortuta daude; izen emateen %50 emakumeek egin dute"}, {"text_idx": "#000004", "text": "Ekintzailetza gero eta indar gehiago hartzen ari da, eta Barakaldo ez da baztertuta geratu. BIC Bizkaia Ezkerraldean hainbat proiektu sortzen dira, Barakaldoko Gembira Tech startup-aren egitasmoa den , running eta trail running zapatillen web alderatzailea, besteak beste. Startup-ak \u201cRunnea Summit\u201d antolatu du ostiral honetarako (irailak 28), atleta herrikoei zuzendutako lehenengo running kongresua, \u201cLa Caixa\u201d Gizarte Ekintzaren, Barakaldoko Udalaren eta BIC Bizkaia Ezkerraldearen lankidetzarekin, besteak beste."}, {"text_idx": "#000005", "text": "Horrez gain, \u201cRunnea Summit\u201d ekimenak, praka laburretan (arineketan egitera irteteko jantzita) arituko diren 200 partaide biltzeaz gain, luxuzko gonbidatuak ere izango ditu, Arturo Casado 1.500 metroko Europako txapelduna edo ultra maratoiak korritzen dituzten Nerea Arregi eta Asier Cuevas, Bizkaiko-Barakaldoko ekintzailetzarako ekosistemaren heldutasuna eta legitimazioa erakusteko, proiektu handiak martxan dituzten startup-ei esker. Horien artean dago Gembira Tech, besteak beste. Gaur goizean, prentsa-aurrekoan, bertaratutakoei Javi Conde nazioarte mailako atleta paralinpikoa eta suhiltzaileen eta polizien joko olinpikoetatik heldu barri den Jon Salvador atleta herrikoia gehituko zaizkiela iragarri da."}, {"text_idx": "#000006", "text": "Azken urteetan teknologia disruptiboenak eta industria nagusien etorkizuna ekintzailetza dosi handiekin sortzen dela ikusten ari gara, berrikuntza izanik ardatz nagusia, Gembira Tech-en proiektuarekin gertatzen den bezala."}, {"text_idx": "#000008", "text": "Ildo horretan, Amaia Del Campo Barakaldoko alkateak gaur goizean prentsa aurrekoan gogorarazi duenez, duela bost hilabete Gembira Tech-eko Gorka Caban\u0303asekin joan zen Malagara alkateek Berrikuntzarekin izan zuten topaketara. \u201cHitzordu horretan hainbat hiritako 70 talentu berritzaile baino gehiago bildu genituzten. Topaketa hartan Barakaldo udalerri ekintzailea dela erakutsi ahal izan genuen. Eta gaur berriro erakutsiko dugu, Barakaldoko enpresa honek sortutako ekitaldiarekin\u201d. Horregatik, adierazi duenez, \u201cUdaletik lanean jarraituko dugu, euren negozioa ezartzeko Barakaldoren aldeko apustua egiten dutenei laguntzen jarraitzeko\u201d."}, {"text_idx": "#000009", "text": "Praka laburretan egingo den historiako lehenengo kongresua"}, {"text_idx": "#000011", "text": "Topaketa horretara doazenek, Arturo Casado entzuteaz gain, gainditze historia sinestezinak dituzten kirolari herrikoiak entzun ahal izango dituzte, bi peroneak kenduta korrika egiten duen Berna Angulo, edo ultra-maratoiak korritzen dituzten Nerea Arregi eta Asier Cuevas, Behobia-Donostia lasterketa erronka pertsonal gisa korrituko duten 10 emakumeren 10 istorio, atleta herrikoien entrenamenduaren arloan Bizkaian erreferentzia bilakatu den Imanol Loizaga, edo 46 urterekin kategoria absolutuko Espainiako Kuadriatloi Txapelduna izan den Alberto Cebollada, besteak beste."}, {"text_idx": "#000012", "text": "Horrez gain, ekitaldian, 2018 honetako runnerrentzako zapatilla eta gadget onenen Runnea sariak banatuko dira. Aurten seigarren edizioa betetzen duten sariek Forum Sport-en babesa dute. Sari horiek sektoreko Estatuko garrantzitsuenetakoak eta eragingarrienetakoak bilakatu direla kontuan izanda, Barakaldo running munduko kirol marka nagusien erdigune bilakatuko da."}, {"text_idx": "#000014", "text": "Emakumeentzako lehenengo running klub soziala"}, {"text_idx": "#000015", "text": "Ekitaldi horretan #RUNNEAWOMENTEAM ere aurkeztuko da, -ek Barakaldoko Udalaren eta \u201cLa Caixa\u201d Gizarte Ekintzaren laguntzarekin sustatu duen ekimena. Helburua, emakumea kirol munduan integratzea da, lehiatzeko edo ez, sedentarismoaren aurrean bizitzeko ohitura osasungarriak sustatuz."}, {"text_idx": "#000016", "text": "Begon\u0303a Beristain kazetaria izango da TEAM horren burua Bizkaian, eta ikusgaitasun handiagoa lortzeko, 10 emakumek Behobia-Donostia lasterketa korrituko dute aurten, azken 4 hilabeteetan -ekin, Runnea-ren entrenamendu plataformarekin, entrenatzen aritu ondoren."}, {"text_idx": "#000018", "text": "Azpimarratu behar da \u201cRunnea Summit\u201d ekimenaren lehen edizio honek leku guztiak beteta zioen kartela eskegi zuela joan den astean (izena emandako guztien %50 emakumeak dira)."}, {"text_idx": "#000019", "text": "Eta kongresuaren ondoren, Imanol Loizaga entrenatzailearen eskutik, bertaratutakoek 5 kilometro egingo dituzte arineketan elkarrekin Galindo ibaiaren inguruetan. Ibilbide horrek, kirola egiteko gune pribilegiatua ezagutzeko aukera emango du; beti ere oroimenean industria paisaia eta inguruak izan duen zaharberritzea izanik, Barakaldoko erreferente moderno, bizitzeko leku bikain, bilakatzeko."}]